Document ID: 32010R0844

KOMMISSIONENS FORORDNING (EU) Nr. 844/2010
af 20. september 2010
om ændring af Europa-Parlamentets og Rådets forordning (EF) nr. 1099/2008 for så vidt angår indførelse af årlige statistikker om kernekraftanlæg og tilpasning til NACE rev. 2 af de metodologiske henvisninger
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1099/2008 af 22. oktober 2008 om energistatistik (1), særlig artikel 4, stk. 3, og artikel 8, og
ud fra følgende betragtninger:
(1)
Forordning (EF) nr. 1099/2008 fastlægger en fælles ramme for udarbejdelse, indberetning, evaluering og formidling af sammenlignelig energistatistik i Unionen.
(2)
I overensstemmelse med artikel 8 i forordning (EF) nr. 1099/2008 bør Kommissionen (Eurostat) i samarbejde med kernekraftsektoren i EU definere et sæt årlige statistikker om kernekraftanlæg, der skal rapporteres og formidles fra 2009, der er det år, som er den første indberetningsperiode.
(3)
Kommissionen har udviklet disse datasæt og med medlemsstaterne drøftet gennemførligheden, de udgifter, der er forbundet med statistikkernes udarbejdelse, fortrolighedsspørgsmål og indberetningsbyrden.
(4)
I henhold til Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (2) bør energistatistikker fra 1. januar 2009 udarbejdes i overensstemmelse med NACE rev. 2.
(5)
Forordning (EF) nr. 1099/2008 bør ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System -
VEDTAGET DENNE FORORDNING:
Artikel 1
Bilag A og B til forordning (EF) nr. 1099/2008 erstattes af teksten i bilaget til denne forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. september 2010.

Labels: 19
14